《风雨中与吕之寿读文公诗传》
宋代·丘葵

冷冷叶上风，瑟瑟檐头雨。
天分本无私，人性皆相似。
譬之入山林，斧斤随所取。
姿年舍我去，初心日以负。
勗君岁寒心，保此栋梁具。
圣域廓悠悠，修途未容驻。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。